CELEX: 62012CA0164
Language: sk
Date: 2014-01-23 00:00:00
Title: Vec C-164/12: Rozsudok Súdneho dvora (prvá komora) z  23. januára 2014 (návrh na začatie prejudiciálneho konania, ktorý podal Finanzgericht Hamburg — Nemecko) — DMC Beteiligungsgesellschaft mbH/Finanzamt Hamburg-Mitte (Dane — Daň z príjmov právnických osôb — Prevod podielov z osobnej spoločnosti do kapitálovej spoločnosti — Účtovná hodnota — Odhadovaná hodnota — Dohoda o zamedzení dvojitého zdanenia — Okamžité zdanenie latentných kapitálových ziskov — Rozdielne zaobchádzanie — Obmedzenie voľného pohybu kapitálu — Zachovanie rozdelenia daňovej právomoci medzi členskými štátmi — Proporcionalita)

29.3.2014   
            
            
               SK
            
            
               Úradný vestník Európskej únie
            
            
               C 93/6
            
         Rozsudok Súdneho dvora (prvá komora) z 23. januára 2014 (návrh na začatie prejudiciálneho konania, ktorý podal Finanzgericht Hamburg — Nemecko) — DMC Beteiligungsgesellschaft mbH/Finanzamt Hamburg-Mitte
   (Vec C-164/12) (1)
   
   (Dane - Daň z príjmov právnických osôb - Prevod podielov z osobnej spoločnosti do kapitálovej spoločnosti - Účtovná hodnota - Odhadovaná hodnota - Dohoda o zamedzení dvojitého zdanenia - Okamžité zdanenie latentných kapitálových ziskov - Rozdielne zaobchádzanie - Obmedzenie voľného pohybu kapitálu - Zachovanie rozdelenia daňovej právomoci medzi členskými štátmi - Proporcionalita)
   2014/C 93/08
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Hamburg
   
      Účastníci konania pred vnútroštátnym súdom
   
   
      Žalobkyňa: DMC Beteiligungsgesellschaft mbH
   
      Žalovaný: Finanzamt Hamburg-Mitte
   
      Predmet veci
   
   Návrh na začatie prejudiciálneho konania — Finanzgericht Hamburg — Výklad článku 43 ES (teraz článok 49 ZFEÚ) — Spoločnosti usadené v inom členskom štáte, ktoré prevedú podiely v spoločnosti ako vecný vklad do vnútroštátnej kapitálovej spoločnosti, za čo získajú podiely na tejto spoločnosti — Právna úprava, ktorá v takomto prípade stanovuje, že prevedený majetok sa musí v účtovníctve kapitálovej spoločnosti oceniť jeho skutočnou hodnotou a nie účtovnou hodnotu a zdaňuje tak latentné kapitálové zisky — Možnosť zaplatiť dotknutú daň v piatich ročných splátkach, pokiaľ je zabezpečená úhrada splátok
   
      Výrok rozsudku
   
   
               1.
            
            
               Článok 63 ZFEÚ sa má vykladať v tom zmysle, že cieľ zachovať rozdelenie daňovej právomoci medzi členskými štátmi môže odôvodňovať právnu úpravu členského štátu, ktorá vyžaduje oceniť majetok vložený z komanditnej spoločnosti do základného imania kapitálovej spoločnosti, ktorá má sídlo na území tohto členského štátu, jeho odhadovanou hodnotou, pričom zdaňuje latentné kapitálové zisky súvisiace s týmto majetkom a dosiahnuté na jeho území, a to pred ich skutočným dosiahnutím, ak uvedený členský štát skutočne nemôže vykonať svoju daňovú právomoc vo vzťahu k týmto latentným kapitálovým ziskom pri ich skutočnom dosiahnutí, čo prináleží overiť vnútroštátnemu súdu.
            
         
               2.
            
            
               Právna úprava členského štátu, ktorá vyžaduje okamžité zdanenie latentných kapitálových ziskov dosiahnutých na jeho území, nejde nad rámec toho, čo je nevyhnutné na dosiahnutie cieľa zachovať rozdelenie daňovej právomoci medzi členskými štátmi, pokiaľ pre prípad, že daňovník sa rozhodne pre odklad platby, je povinnosť zriadiť bankovú zábezpeku stanovená s ohľadom na skutočné riziko vymožiteľnosti dane.
            
         
      (1)  Ú. v. EÚ C 217, 21.7.2012.